wickkiey/tamil-wikipedia-markdown huggingface dataset:
# படிநிலைச் சார்பு

கணிதத்தில் மெய்யெண்களின் மீது வரையறுக்கப்பட்ட ஒரு சார்பினை, இடைவெளிகளின் சுட்டுச் சார்புகளின் முடிவுறு நேரியல் சேர்வாக எழுத முடியுமானால் அச்சார்பு **படிநிலைச் சார்பு** (*step function*) என அழைக்கப்படுகிறது. இச்சார்பு **படிக்கட்டுச் சார்பு** (*staircase function*) என்றும் அழைக்கப்படுகிறது. முடிவுறு துண்டுகளைக் கொண்ட துண்டுவாரி மாறிலிச் சார்பாகவும் ஒரு படிநிலைச் சார்பினைக் கருதலாம்.  
.]]  

## வரையறை
<math>f: \mathbb{R} \rightarrow \mathbb{R}</math> என்ற சார்பு கீழ்க்காணுமாறு எழுதக் கூடியதானால் அது ஒரு படிநிலைச் சார்பாக இருக்கும்.  
:<math>f(x) = \sum\limits_{i=0}^n \alpha_i \chi_{A_i}(x), \forall x \in \mathbb{R}\,</math>  
:<math>n\ge 0,</math>  
:<math>\alpha_i \in \mathbb{R}</math>,  
:<math>A_i</math> -இடைவெளிகள்  
:<math>\chi_A\,</math> (சிலசமயங்களில் <math>1_A</math>) <math>A</math> இன் சுட்டுச் சார்பு:  

:<math>\chi_A(x) =  
\begin{cases}  
1 & \mbox{if } x \in A, \\  
0 & \mbox{if } x \notin A. \\  
\end{cases}  
</math>  

இந்த வரையறையில் காணும் இடைவெளிகளை <math>A_i,</math> பின்வரும் பண்புகளைக் கொண்டவையாய்க் கொள்ளலாம்:  

1. எடுத்துக்கொள்ளப்படும் அனைத்து இடைவெளிகளும் சேர்ப்பில்லாக் கணங்கள். அதாவது, <math>A_i\cap A_j=\emptyset</math> for <math>i\ne j</math>
1. அவை அனைத்தின் கணம் (கணிதம்)#ஒன்றுப்புகள்ஒன்றிப்பு முழுமையான மெய்யெண் கோடாக இருக்கும். <math>\cup_{i=0}^n A_i=\mathbb R.</math>

இவ்விரு பண்புகளைக் கொண்ட இடைவெளிகளாக இல்லாமல் இருந்தாலும் நாம் வேறுசில இடைவெளிகளை இணைத்துக் கொள்வதன் மூலம் இவை உண்மையாக இருக்குமாறு செய்து கொள்ளலாம்.  

எடுத்துக்காட்டு:  

: <math>f = 4 \chi_{[-5, 1)} + 3 \chi_{(0, 6)}\,</math> -இப்படிநிலைச் சார்பை பின்வருமாறு மாற்றி எழுத, அதில் வரும் இடைவெளிகள் மேலே குறிப்பிடப்பட்ட இரு பண்புகளையும் கொண்டவையாக அமைவதைக் காணலாம்.  

: <math>f = 0\chi_{(-\infty, -5)} +4 \chi_{[-5, 0]} +7 \chi_{(0, 1)} + 3 \chi_{[1, 6)}+0\chi_{[6, \infty)}.\,</math>  

## எடுத்துக்காட்டுகள்

- மாறிலிச் சார்பு (இதிலுள்ள ஒரே இடைவெளி: <math>A_0=\mathbb R.</math>)
- ஹெவிசைடு படிநிலைச் சார்பு (படிநிலைச் சார்புகளில் முக்கியமானது.)

- செவ்வகச் சார்பு

### படிநிலைச் சார்பல்லாதவை
- இவ்வரையறையின் படி முழுஎண்பகுதிச் சார்புக்கு முடிவுறா எண்ணிக்கையிலான இடைவெளிகள் உள்ளதால் அச்சார்பு ஒரு படிநிலைச் சார்பாகாது. முடிவுறா எண்ணிகையிலான இடைவெளிகளைக் கொண்டும் படிநிலைச் சார்பானது சில நூலாசிரியர்களால் வரையறுக்கப்படுகிறது.

## பண்புகள்
- இரு படிநிலைச் சார்புகளின் கூடுதல் மற்றும் பெருக்கல் சார்புகள் இரண்டுமே படிநிலைச் சார்புகளாகும்; ஒரு படிநிலைச் சார்பினை ஒரு எண்ணால் பெருக்கக் கிடைக்கும் சார்பும் ஒரு படிநிலைச் சார்பாகவே இருக்கும்.
- ஒரு படிநிலைச் சார்பு முடிவுறு எண்ணிக்கையிலான மதிப்புகளைக் கொண்டிருக்கும்:

மேலே தரப்பட்ட படிநிலைச் சார்பின் வரையறையில், இடைவெளிகள் <math>A_i,</math> <math>i=0, 1, \dots, n,</math> எல்லாம் ஒன்றுக்கொன்று சேர்ப்பில்லாக் கணங்களாகவும் அவற்றின் மொத்த ஒன்றிப்பும் முழு மெய்யெண் கோடாகவும் இருந்தால்,  
:<math>f(x)=\alpha_i\,</math>, <math> \forall x \in A_i.</math>
# ஆட்கொல்லி (புதினம்)


**ஆட்கொல்லி** புதினம் க. நா. சுப்ரமணியத்தால் எழுதப்பெற்றதாகும்.  

## வெளியீடு

ஆட்கொல்லி, 1952ல் க. நா. சுவால் எழுதப்பட்டது. இது வாராவாரம் தொடராக சென்னை வானொலியில் டி. என். விசுவநாதன் என்பவரால் வாசிக்கப்பட்டது. பின்னர் கலைமகள் காரியாலயத்தால் நூலாக வெளியிடப்பட்டது. நீண்ட இடைவெளிக்குப்பின் நற்றிணைப் பதிப்பகத்தால் மீண்டும் வெளியிடப்பட்டுள்ளது  

## கரு

ஆட்கொல்லி என்று க. நா. சு சொல்வது பணத்தைத்தான். பணம் சேர்க்கும் மனமோ இயல்போ இல்லாத ராஜா என்பவர் தான் சிறுவயதில் தங்கி வாழ்ந்த தன் மாமா வீட்டு நினைவுகளைச் சொல்கிறார். மாமா வெங்கடாசலமும் அவர் மனைவியும் பணம் ஈட்டுவதை மட்டுமே குறியாகக் கொண்டவர்கள். எவருக்கும் எதுவும் செய்வதில்லை. எல்லாவற்றுக்கும் கணக்கு வைத்திருக்கிறார்கள். ஆனால் அதன் விளைவாக மனித உறவுகளையே இழந்து விடுகிறார்கள்
# சர்மாவின் உயில் புதினம்

சர்மாவின் உயில் என்பது க.நா.சு[கந்தாடை நாராயண சாமி சுப்ரமணியம்] எழுதிய முதல் நாவல். இது 1938ல் எழுதப்பட்டது.  

## **வெளியீடு**

1938ல் செலத்தில் ஒரு விடுதியில் தங்கியிருந்து இதை எழுதிவிட்டதாக அவர் இந்நூலின் முன்னுரையில் குறிப்பிடுகிறார். முதலில் கலைமகள் காரியாலயம் வெளியீடாக வந்தது. நீண்ட இடைவெளிக்குப்பின் நற்றிணை வெளியீடாக வந்துள்ளது  

## **கரு**

சிறுவயதிலேயே ஊரைவிட்டு ஓடிப்போய் கல்கத்தாவில் வாழும் கிருஷ்ணசாமி சர்மா என்பவர் எழுதும் உயிலின் கதை இது. அவர் மிகப்பெரிய சோதிடர். தன் குடும்பத்தின் மொத்த எதிர்காலத்தையும் அந்த உயிலில் கணிக்கிறார். அது அவரது அண்ணன் மகனான சிவராமன் என்ற எழுத்தாளனின் வாழ்க்கையை எப்படி மாற்றுகிறது என்பதே இதன் கதை. இதன் வழியாக க.நா.சு பிராமணக்குடும்பம் ஒன்று சென்றநூற்றாண்டில் எப்படி வாழ்க்கையை மெல்ல மாற்றிக்கொண்டது என்பதைக் காட்டுகிறார். மரணங்களும் பிர்சவங்களும் தொடர்ந்து நிகழும் வாழ்க்கையை எதிர்கொள்ளும் அக்கா என்ற பாட்டியின் சித்திரம் முக்கியமானதாக விமர்சகர்களால் குறிப்பிடப்படுகிறது.  

## இணைப்புகள்
- ஜெயமோகன் கட்டுரை
# துந்தி

துந்தி என்பது ஒரு கன்னட நாவல். இதை யோகேசு மாஸ்டர் என்பவர் எழுதினார். இதில் இந்துக் கடவுளான விநாயகரை இழிவுபடுத்தி எழுதியதால் இது தடை செய்யப்பட்டது. யோகேசை காவலர் சிறைபிடித்தனர்  

## உள்ளடக்கம்
கணபதி என்னும் புராண கதாபாத்திரத்தை இழிவுபடுத்தி கதை எழுதப்பட்டது.  
கணங்களுடைய பதியான கணபதி, ஒரு ஆதிவாசி. இவர் எங்ஙனம் கணங்களுடைய பதியாக இருக்க முடியும் எனவு, எப்படி தெய்வமாவார் எனவும் இழிவுபடுத்தி இந்நூலில் கூறப்பட்டுள்ளது.  

## சிறைபிடிப்பு
இந்த நாவலில் கணபதியையும் பார்வதியையும் மோசமானரீதியில் சித்தரித்திருப்பது கண்டு இந்து சங்கங்கள் கோபமடைந்து, தடை செய்யக் கோரியதைத் தொடர்ந்து, இவர் கைது செய்யப்பட்டார்.
# காலனியம் ஆய்வுநூல்

காலனியம் என்பது இந்தியாவை பிரித்தானியர் ஆட்சிசெய்த காலகட்டத்தைப்பற்றிய மார்க்ஸிய ஆய்வுநோக்கிலான நூல். அரசியல் மற்றும் பொருளியல் கண்ணோட்டம் கோண்டது. பிபன் சந்திரா இதன் ஆசிரியர். தமிழில் அசோகன் முத்துசாமி மொழியாக்கம் செய்திருக்கிறார். பாரதி பதிப்பகம் வெளியிட்டுள்ளது  

## **உள்ளடக்கம்**

- காலனியம் சில அடிப்படை அம்சங்கள்
- காலனியமும் நவீனமயமும்
- காலனியம் காலனியக்கட்டங்கள் மற்றும் காலனிய அரசு
- காலனியமரபு இந்திய உதாரணம்
- 19 ஆம் நூற்றாண்டு இந்தியப்பொருளாதாரம் பற்றிய மறுவிளக்கம்
- காலனிய இந்தியா பிரித்தானிய மற்றும் இந்தியக்கண்ணோட்டங்கள்
- ரானடேயின் பொருளாதாரச் சிந்தனை
- காலனியப் பொருளாதாரத்தில் இருந்து சுதந்திரபொருளாதாரமாக மாற்றம்
# ஆரியன்மாலா நாடகம்

பாலக்காடு மாவட்டத்தில் நிகழ்த்தப்படும் ஒரு நாடோடி நாடகக் கலைரூபமே **ஆர்யன்மாலா நாடகம்**. இதை ஆர்யமாலையாட்டம், ஆர்யமாலைக்களி, ஆர்யமாலக்கூத்து என்னும் பெயர்களிலும் அழைப்பர். இது தமிழ்நாட்டில் உள்ள சிற்றூர்களான தத்தமங்கலம், எலவஞ்சேரி, பெருமாட்டி, புதுச்சேரி பகுதிகளில் பாரம்பரியமான நடனமாகவுள்ளது.. கொல்லம் மாவட்டத்தின் சில பகுதிகளிலும் இது காணப்படும். தமிழ் சங்கீத நாடக பாரம்பரியத்தில் நிகழ்த்தப்படும்.  

பாண சமுதாயத்தைச் சேர்ந்தவர் இந்த நாடகக் கலையை இரவு நேரங்களில் நிகழ்த்துவர். நாலு மூலையிலும் கால் நட்டு, அதன் மீது அலகு குத்தி, ஓலையோ பரம்போ கொண்ட பந்தல் அமைத்து, பந்தலினுள் உரல் கவிழ்த்திவைத்து அதன் மீது நிலவிளக்கை வைப்பர். நிலவிளக்கின் ஒளியிலே நடிப்பும், வசனமும், பாட்டும் நாடகம் நிகழ்த்தப்படும். பாடல்களில் தமிழ் கலந்ந மலையாள சொற்கள் இருக்கும். செண்டை, இலத்தாளம் ஆகிய கருவிகளைக் கொண்டு வாசிப்பர்.
# ராஜேஷ் சர்மா


**ராஜேஷ் சர்மா** என்பவர் ஒரு மலையாள நாடக, திரைப்படக் கலைஞர் ஆவார். மோகன்லாலுடனும் முகேஷின் சாயாமுகி, தியேட்டர் இனிஷியேட்டிவின் சுத்தமத்தளம் தொடங்கி அறுபது நாடகங்களில் நடித்துள்ளார். கேரள சங்கீதநாடக அக்காதமியின் விருதுகளைப் பெற்றுள்ளார்.  

## வாழ்க்கைக் குறிப்பு
கொல்லம் மாவட்டத்தில் ஜெயந்தசர்மாவுக்கும், ஜயலட்சுமிக்கும் மகனாகப் பிறந்தார்.. 2012 ஆம் ஆண்டு வரை 50 நாடகங்களில் நடித்துள்ளார். "என்றெ கிராமம்" என்னும் நாடகத்தினை இயக்கினார். இது டெல்லி நேசனல் ஸ்கூல் ஆப் டிராமாவில் நிகழ்த்தப்பட்டது.  
கேன்ஸ் திரைப்பட விழாவில் பங்கேற்ற சைறா உட்ப குட்டிஸ்ராங்க், அன்னையும் ரசூலும் ஆகிய திரைப்படங்களில் நடித்துள்ளார்.  

## விருதுகள்
- கேரள சங்கீதநாடக அக்காதமியின் சிறந்த நடிகருக்கான விருது (2013) - "ஸெஷன் 302 மர்டர்"
- கேரள சங்கீதநாடக அக்காதமியின் விருது (2002 ) - கொல்லம் அரீனாவின் "அம்பலப்ராவ்"
- கேரள சங்கீதநாடக அக்காதமியின் துணை நடிகருக்கான விு (2010) - நீராவில் பிரகாசு கலாகேந்திரத்தின் "மக்கள்கூட்டம்"
# ஆண்டி (கலை)

தலப்பிள்ளி, வள்ளுவநாடு பகுதிகளில் தேவி கோயில்களில் நிகழும் உற்சவங்களில், பாணன் சமுதாயத்தைச் சேர்ந்த பெண்கள் பகவதியை துதிக்கும் கலையே **ஆண்டி**.  
முதிர்ந்த பெண் பாடுவதும், பத்து வயதிற்கு குறைவான பெண்கள் தாளம் தட்டுவதும் வழமை. பெண்கள் முகத்தில் அரிசி மாவைப் பூசியிருப்பர். தலைமுடியை சிவந்த நிறமுள்ள துணிகொண்டு மறைத்திருப்பர்.
# அங்காடிபுரம்


**அங்காடிபுரம்** (*Angadipuram*, ) என்பது கேரளத்தின் மலப்புறம் மாவட்டத்தில் பெரிந்தல்மண்ணைக்கு 1.5 கிலோமீட்டர் அருகில் உள்ள சிறிய கிராமம். திருமாந்தாங்குன்னு கோயில், தாளியம்பலம் ஆகியன அருகில் உள்ள ஆலயத் தலங்கள்.  

வள்ளுவநாடு அரசின் அரசர்கள் திருமாந்தாங்குன்னு கோயிலைக் கட்டினர். வள்ளுவநாட்டு அரசர்களின் தெய்வமான பகவதியை இத்தலத்தில் பிரதிஷ்டை செய்துள்ளனர். வள்ளுவநாட்டின் தலைநகராகவும் இது விளங்கியது. இங்கு அய்யப்பன், நரசிம்மர், கிருஷ்ணர் ஆகியோருக்கான கோயில்களும் உள்ளன.  

சொர்ண்ணூர் - நிலம்பூர் ரயில்வே வழியில் உள்ள அங்காடிபுரம் ரயில்வே ஸ்டேஷன் பிரித்தானியர் காலத்தில் கட்டப்பட்டது.
# மதனகல்யாணி



**மதனகல்யாணி சண்முகானந்தன்** (5-10-1938 புதுச்சேரி - மே, 2023) என்பவர் பிரெஞ்சு-தமிழ், தமிழ்-பிரெஞ்சு மொழிபெயர்ப்பாளர், தமிழாசிரியர் ஆவார். இவர் பிரெஞ்சு மொழியைப் பயிற்றுவிக்கும் பயிற்சிக்குரிய பல சான்றிதழ்கள் பெற்றவர். பிரெஞ்சுக்காரர்கள் பலருக்குத் தமிழ் மொழியையும் தமிழர்கள் பலருக்குப் பிரெஞ்சு மொழியையும் பயிற்றுவித்தவர். பிரெஞ்சு நாட்டுத் தமிழறிஞர் செவியாக் உள்ளிட்டவர்களுக்குப் பேச்சுத் தமிழ் பயிற்றுவித்த பெருமைக்குரியவர். பிரெஞ்சிலிருந்து தமிழுக்கும் தமிழிலிருந்து பிரெஞ்சுக்கும் என இருபதிற்கும் மேற்பட்ட நூல்களை மொழிபெயர்த்தவர். வருகை தரு ஆசிரியராகப் பல நிறுவனங்களில் பணிபுரிந்தவர். லிசே பிரான்சே பள்ளியில் 41 ஆண்டுகள் தமிழ் பயிற்றுவித்தவர். பணிபுரிந்தவர்.  

## குடும்பம்
மதனகல்யாணி காவல்துறை ஆணையர் செ. கிருட்டிணசாமி, கி. இராசாம்பாள் தம்பதிகளின் ஐந்து புதல்வர்களில் ஒருவர். ஓய்வு பெற்ற செய்தி மற்றும் விளம்பரத்துறை அதிகாரி த. சண்முகானந்தனின் மனைவி. இவருக்கு மூன்று குழந்தைகள். மதனகல்யாணி 2023 மே மாதம் இறந்தார்.  

## கல்வியும் பணியும்
- பக்காலோரேயா (BACCALAURÉAT) DIPLÖME DE BACHELIER DE L’ENSEIGNEMENT SECONDAIRE (UNIVERSITY OF PARIS)) - 1958 (பாரிஸ்பல்கலைக்கழகம்)
- புலவர் தமிழ் - 1974 (சென்னை பல்கலைக்கழகம்)
- முதுகலை பிரெஞ்சு (MASTER OF ARTS: FRENCH )- 1974 - (கர்நாடகப் பல்கலைக்கழகம் : தார்வார்)
- கணினி பயிற்சி (INITIATION A WINDOW 95 - WORD 95 - Agence pour l’enseignement français à l’étranger) - 1997

## பிரெஞ்சிலிருந்து தமிழுக்கு மொழி பெயர்த்த நூல்களில் சில
- குட்டி இளவரசன் (அன்த்துவான் தெ சேன்த் எக்சுய்பேரி)
- கொள்ளைநோய்'' (நோபல் பரிசு பெற்ற பிரெஞ்சு எழுத்தாளர் ஆல்பெர்ட் கம்யூஸ்)
- புதுச்சேரி வணிகத்தள ஊரின் வரலாறு (ழெரார் துய்வால்)

## தமிழிலிருந்து பிரெஞ்சுக்கு மொழிபெயர்த்த நூல்களில் சில
- புதுச்சேரி நாட்டுப் புறப்பாடல்கள்
- புதுச்சேரி நாட்டுப்புறக் கதைகள்
- கரையெல்லாம் செண்பகப்பூ (சுஜாதா)
- கம்பனோடு ஒன்றும் பிரஞ்சிலக்கியங்கள்
- ஆராதனை (கவிதை நூல்)
- தூறல் (கவிதை நூல்)
- சிலப்பதிகாரம்

## ஆங்கிலத்திலிருந்து பிரெஞ்சுக்கு மொழிபெயர்த்த நூல்களில் சில
- Les aspects de la culture Tamij (The aspects of Tamil culture by Dr. KOTHANDARAMAN, Former Vice - Chancellor of Chennai University)

## விருதுகளும் பட்டங்களும்
### பிரெஞ்சுக்காக
- செவாலியே (CHEVALlER DANS L’ ORDRE DES PALMES ACADEMIQUES) - 2002 (France)
- Diplôme de MENTION SPECIALE : L’ACADEMIE DE PROVENCE- 1995 - France
- PRIX D’HONNEUR : L’ACADEMIE DE PROVENCE- (France) 1995- புதுச்சேரி நாட்டுப்புறக்கதைகள் (பிரெஞ்சு)
- PREMIER ACCESSIT : Grand Concours littéraire International - 1999, L’ACADÉMIE …DE PROVENCE- FRANCE.
### தமிழுக்காக
- மணிக்கவி மஞ்ஞை - பாராட்டு நன்மங்கலம் - உலகத்தமிழ்ப் பண்பாட்டு இயக்கம். 1992
- சிறந்த எழுத்தாளர் விருது - 1996 - அனைத்திந்தியத் தமிழ் எழுத்தாளர் சங்கம் - புதுச்சேரி மாநிலக்கிளை
- தமிழுக்குத் தொண்டு செய்வோர் சாவதில்லை - நற்சான்றிதழ் - மொழிஞாயிறு தேவநேயப்பாவாணர் மாநாடு - 2002 கோலாலம்பூர்(மலேசியா),
- பாராட்டிதழ் - தமிழ்ப்புதுவை -1996- புதுச்சேரி
- பாவேந்தர் நூற்றாண்டு விழா சான்றிதழ் - 1990 - புதுச்சேரி
- பாராட்டிதழ் - புதுவை எழுத்தாளர் சங்கம். மனித உரிமை மற்றும் உயர்வுறுதல் சங்கம். மக்கள் காப்புரிமை மாத இதழ் - 1999 - புதுச்சேரி
- பாராட்டிதழ் - பாவேந்தர் பாசறை - 2003
- நாடகத்துறை சான்றிதழ் - சவகர்லால் நேரு இளைஞர்க் கழகம் - சென்னை கிளை - 1976
- புதுவை அரசின் கலைமாமணி விருது - 2007
# கம்மல்


** கம்மல்** என்பது காதுகளில் அணியும் ஆபரணங்களில் ஒன்று. ஆண்களும், பெண்களும் அணிந்துகொண்டலும், பெண்களே அதிகளவில் அணிகின்றனர். இரு காதுகளிலும் ஒரே மாதிரியாக அணிவோரும், ஒரு காதில் மட்டும் அணிவோரும் உள்ளனர்.  

கீழ்‌காதில் துளையிட்டு கம்மல்களை அணிகின்றனர்.. பொதுவாக தங்கம், வெள்ளி, பிளாட்டினம், செம்பு முதலிய உலோகங்களில் செய்தவற்றையே பயன்படுத்துகின்றனர். தற்காலத்தில், பிளாஸ்டிக், கண்ணாடி ஆகியவற்றினால் ஆனவற்றையும் அணிகின்றனர்.  

கேரளத்தில் பெண்கள் மேல்காதில் அணியும் கம்மலை மேக்காமோதிரம் (மேல்+காது+மோதிரம்) என அழைக்கின்றனர்.  

## காதுகுத்து
கேரளத்திலும், தமிழ்நாட்டிலும் இந்துமதத்தின் சில சமுதாயங்கள் காதுகுத்து என்ற பெயரில் குழந்தைகளுக்கு காது குத்தும் சடங்கை நடத்துகின்றனர்.
# பகுப்பு:விக்கிப்பீடியா பரவலாக்கல்

தமிழ் விக்கிப்பீடியாவைப் பரவலாக்கும் நோக்கில் (பரப்புரைகள் வாயிலாக) பல ஊடகங்களிலும் தங்களுடைய பங்களிப்புகளை வழங்கும் பயனர்களைக் குறிக்கும் பக்கங்களைக் கொண்ட இரு திட்டங்களின் பகுப்புப் பக்கம் இது.  

பொதுவாக, இதிலுள்ள இரு பக்கங்களில் ஒன்றில் சமூக வலைத்தளங்களில் பராமரிப்பவர்கள் குறித்த விவரங்களும் மற்றொரு பக்கத்தில் விக்கிப்பீடியாவின் மின்னஞ்சல் கையாளும் பயனர்களின் தகவல்களும் இடம்பெற்றுள்ளன.
# ஃபுல்டன் ஜான் ஷீன்


1919இல் பியோரா மறைமாவட்ட குருவாக இவர் திருநிலைப்படுத்தப்பட்டார்.  

இருபது ஆண்டுகளாக இவர் *The Catholic Hour* (1930–1950) என்னும் பெயரில் இரவு நேர வானொலி நிகழ்ச்சியினை வழங்கினார். பின்னர் *Life Is Worth Living* (1951–1957) என்னும் நிகழ்ச்சியினை தொலைக்காட்சியில் தொகுத்து வழங்கினார். இத்தொலைக்காட்சி நிகழ்ச்சிக்காக இவர் இருமுறை எம்மி விருதினை வென்றுள்ளார். 2009 முதல் இவரின் இந்த நிகழ்ச்சிகள் பல தொலைக்காட்சிகளில் மீண்டும் ஒளிபரப்பு செய்யப்படுகின்றன. தொலைக்காட்சியின் மறைபரப்புவதில் ஷீனின் பங்களிப்பினால் இவர் இத்துறையின் முன்னோடியாகக் கருதப்படுகின்றார்.
# யூமா வாசுகி



**தி. மாரிமுத்து** என்ற இயற்பெயர் கொண்ட **யூமா வாசுகி** (பிறப்பு: 23 சூன் 1966) ஒரு தமிழ்நாட்டு எழுத்தாளர், கவிஞர், புனைகதையாளர், மொழிபெயர்ப்பாளர் மற்றும் ஓவியர் ஆவார். மலையாள எழுத்தாளர் ஓ. வி. விஜயன் எழுதிய `கசாக்கிண்ட இதிகாசம்' எனும் நூலை ‘கசாக்கின் இதிகாசம்' என்ற பெயரில் தமிழில் மொழியாக்கம் செய்ததற்காக, பிற மொழியிலிருந்து தமிழுக்குச் செய்யப்படும் மொழிபெயர்ப்புக்காக 2017- ஆம் ஆண்டிற்கான சாகித்திய அகாதமி விருது இவருக்கு அளிக்கப்பட்டது.  

## வாழ்க்கை
தஞ்சாவூர் மாவட்டம், பட்டுக்கோட்டையில் 23 சூன் 1966 அன்று பிறந்தார் மாரிமுத்து. கும்பகோணம் கவின்கலைக் கல்லூரியில் ஓவியம் பயின்றார். `தோழமை இருள்', `இரவுகளின் நிழற்படம்', `அமுத பருவம்', `வலம்புரியாய் அணைந்ததொரு சங்கு' உள்ளிட்ட கவிதைத் தொகுப்புகளும், `உயிர்த்திருத்தல்' எனும் சிறுகதைத் தொகுப்பும், `ரத்த உறவு', `மஞ்சள் வெயில்' ஆகிய நாவல்களும் எழுதியுள்ளார். தனித்த மொழிநடையால் தமிழ்க் கவிதைப் பரப்பில் தனக்கான ஓர் இடத்தைப் பிடித்துள்ளார். இவர் எழுதிய *"ரத்த உறவு"* எனும் நூல் தமிழ்நாடு அரசின் தமிழ் வளர்ச்சித் துறையின் 2000 ஆம் ஆண்டிற்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது. குழந்தைகள் குறித்து இவர் எழுதிய கவிதைகள் தொகுக்கப்பட்டு ‘சாத்தானும் சிறுமியும்’ எனும் நூலாக வெளிவந்துள்ளது.  

## படைப்புகள்

### சிறுகதைத் தொகுப்பு
1. உயிர்த்திருத்தல் 2001
1. தூயகண்ணீர் (சிறார் கதை) - 2019

### நாவல்கள்
1. மஞ்சள் வெயில்
1. ரத்த உறவு

### கவிதைத் தொகுப்புகள்
1. தோழமை இருள்
1. இரவுகளின் நிழற்படம்
1. அமுதபருவம் வலம்புரியாய் அணைந்ததொரு சங்கு
1. யூமா வாசுகி கவிதைகள்

### மொழி பெயர்ப்புகள்
1. சிங்கிஸ் ஐத்மாத்தவின் சிவப்புத் தலைக்குட்டையணிந்த பாப்ளார் மரக்கன்று
1. ஆண்டர்சன் கதைகள்
1. ஆஸ்கார் வைல்டின் மகிழ்ச்சியான இளவரசன்
1. ஜோனதன் ஸ்விஃப்ட்டின் *கலிவரின் பயணங்கள்*
1. எஸ். சிவதாஸின் ‘மாத்தன் மண்புழுவின் வழக்கு (மலையாளத்திலிருந்து)
1. ஓ. வி. விஜயனின் ‘கஸாக்குகளின் இதிகாசம் (மலையாளத்திலிருந்து)
1. கிகோ ப்லூசியின் 'பெனி எனும் சிறுவன்' (அல்பானிய மொழி நாவல்)
# ஜமால் முகமது கல்லூரி


**ஜமால் முகமது கல்லூரி** (*Jamal Mohamed College*) திருச்சிராப்பள்ளி மாநகரில் உள்ள கல்லூரிகளில் ஒன்றாகும். இக்கல்லூரி கலை, அறிவியல் மற்றும் வணிகவியல் துறைகளில் இளங்கலைக் கல்வி பட்டப்படிப்புகளை வழங்குகிறது. சென்னைப் பல்கலைக்கழகத்தின் கீழ் இயங்கிய இக்கல்லூரி 1982 இல் பாரதிதாசன் பல்கலைக்கழகம் உருவாக்கப்பட்ட போது அதன்கீழ் இணைக்கப்பட்டது. தேசிய அளவிலான தரவரிசையில் 59-ஆம் இடத்தையும் பெற்றுள்ளது.  

## கல்லூரியின் தோற்றம்
- ஜமால் முஹம்மது கல்லூரி 1951ஆம் ஆண்டு 110 ஏக்கர் பரப்பளவில் திருச்சியில் நிறுவப்பட்டது. உருவாக்கப்பட்டபோது சென்னை பல்கலைக்கழகத்தால் அங்கீகரிக்கப்பட்ட இக்கல்லூரி 1982-ஆம் ஆண்டு திருச்சிராப்பள்ளியில் பாரதிதாசன் பல்கலைக்கழகம் உருவாக்கப்பட்டபோது அதனோடு இணைக்கப்பட்டது.

- இக்கல்லூரி 1951 ஆம் ஆண்டு சூலை 11-ஆம் நாள் அப்போதைய சென்னை மாகாணத்தின் முதலமைச்சாரான மேதகு பி. எஸ். குமாரசுவாமிராஜா அவர்களின் முன்னிலையில் திறக்கப்பட்டது. அப்போது சென்னை பல்கலைக்கழகத்தின் கீழும் 1982-இல் திருச்சி பாரதிதாசன் பல்கலைக்கழகம் துவங்கப்பட்டபோது அதன் கீழும் உறுப்பு கல்லூரியாக இயங்கி வருகின்றது.

- தென்னிந்தியாவின் அலிகார் முஸ்லிம் பல்கலைக்கழகம் என புகழப்படும் இக்கல்லூரி தமிழக இசுலாமிய மக்களின் கலாச்சார மற்றும் பண்பாட்டு மையமாகவும் கருதப்படுகிறது.

## நிறுவனர்கள்
ஜனாப் எம். ஜமால் முஹம்மது சாகிப் மற்றும் என். எம் காஜா மியான் இராவுத்தர் ஆகியோர் இதனை நிறுவியவர்களாவர்.  

## துறைகள்
### மொழி
- தமிழ்
- அரபி
- ஆங்கிலம்
- இந்தி
- உருது
- பிரெஞ்சு

### அறிவியல்
- தாவரவியல்
- வேதியியல்
- கணினி அறிவியல்
- கணிதம்
- இயற்பியல்
- விலங்கியல்
- உயிரித் தொழில்நுட்பம்
- உயிரி-தகவலியல்
- நுண்ணுயிரியல்
- உணகவியல்
- ஊட்டச்சத்தியல்
- கணிணி பயன்பாட்டியல்

### கலை
- பொருளியல்
- வரலாறு

### வணிகம்
- வர்த்தக நிர்வாகம்
- வர்த்தக மேலாண்மை
- வணிகவியல்

### பிற
- சமூகபணிகள்
- ஆடை வடிவமைப்பு

## மத்திய அரசின் தேசிய விருது
திருச்சி ஜமால் முகமது கல்லூரி சிறந்த நாட்டு நலப்பணித்திட்ட சேவை புரிந்தமைக்காக இந்திராகாந்தி தேசிய நாட்டு நலப்பணித்திட்ட தேசிய விருது 2015 நவம்பர் 19-ந் தேதி டெல்லியில் நடந்த நிகழ்ச்சியில் குடியரசுத் தலைவர் பிரணாப் முகர்ஜியால் வழங்கப்பட்டது.  

## இங்கு படித்த பிரபலங்கள்
| பெயர் | துறை | கல்வி |
| --- | --- | --- |
| எம். அப்துல் ரஹ்மான் | முன்னாள் மக்களவை உறுப்பினர் (வேலூர்) | முதுகலை பொருளியல் |
| எல். கணேசன் | சட்டமன்ற, நாடாளுமன்ற உறுப்பினர் (தி.மு.க) |  |
| கே. என். நேரு | முன்னாள் போக்குவரத்துத் துறை அமைச்சர் (தி.மு.க) |  |
| ஜேம்ஸ் வசந்தன் | தொலைக்காட்சி நிகழ்ச்சிதொகுப்பாளர் | முதுகலை ஆங்கிலம் |
# கே. ஏ. பக்கிரிசாமிபாரதி

**கே. ஏ. பக்கிரிசாமிபாரதி** இந்தியாவின் தமிழகத்தைச் சேர்ந்த இசையியல் அறிஞராவார். இசை நிகழ்ச்சிகள், இசைச் சொற்பொழிவுகள், செயல்முறை விளக்க நிகழ்ச்சிகள், கருத்தரங்க ஆய்வுச் சொற்பொழிவுகள் என இசை குறித்த பங்களிப்புகளை செய்து வருகிறார்.  

## இசைக் கல்லூரிப் பணிகள்
1. 1982ஆம் ஆண்டு முதல் மதுரை அரசு இசைக் கல்லூரியின் புல்லாங்குழல் துறையில் பேராசிரியர்.
1. 1995 முதல் 1996 வரை கோயமுத்தூர் அரசு இசைக் கல்லூரியின் முதல்வர்.
1. 1996 முதல் 2000 வரை மதுரை அரசு இசைக் கல்லூரியின் முதல்வர்.
1. 2000 முதல் கோயமுத்தூர் அரசு இசைக் கல்லூரியின் முதல்வர்.

## பெற்ற பட்டங்களும், விருதுகளும்
- அருந்தமிழ்ப் புலவர்
- 

இந்திய இசைக்கருவூலம் எனும் நூலில் குறிப்பிடப்பட்டுள்ள 'நூலாசிரியர் அறிமுகம்'.
# தேசாபிமானி (மலையாள இதழ்)



**தேசாபிமானி** என்பது இந்திய மார்க்சிஸ்ட் கம்யூனிஸ்ட் கட்சி சார்பாக மலையாளத்தில் வெளியாகும் நாளேடு. இது 9 அச்சுப் பதிப்புகளையும் ஒரு இணையப் பதிப்பையும் கொண்டுள்ளது. தொழிலாளரின் குரலாகவும், ஆதரவற்றோர்க்காக குரலெழுப்பியும் வந்ததாக அறியப்படுகிறது. தம் தகவலை எவரும் பயன்படுத்த உரிமை தரும் கிரியேட்டிவ் காமன்சு முறையினை ஏற்றுக் கொண்டு செயல்படுத்தும் ஒரே மலையாள நாளேடு இது..  

## காலக்கோடு
- செப்டம்பர் 6, 1942 - கோழிக்கோட்டில் தொடக்கம்
- டிசம்பர் 16, 1951, இடைக்காலத் தடைபட்டது, மீண்டும் தொடங்கப்பட்டது
- மே 16, 1968 - இரண்டாம் பதிப்பு - கொச்சியில்
- ஜனவரி 4, 1989 - மூன்றாம் பதிப்பு - திருவனந்தபுரத்தில்
- ஜனவரி 30, 1994 - நாலாம் பதிப்பு - கண்ணூரில்
- மார்ச்ச் 22, 1992 - கோட்டயத்தில் ஐந்தாம் பதிப்பு
- ஜனவரி 1, 1998 இணையப் பதிப்பு
- செப்டம்பர் 1, 2000 திருச்சூர் ஆறாம் பதிப்பு
- [[|பஹ்ரைன்|பஹ்ரைனில்]] ஏழாம் பதிப்பு
- டிசம்பர் 28 2009 - பெங்களூரில் எட்டாம் பதிப்பு
- ஜனவரி 17 2010 - மலப்புறத்தில் ஒன்பதாம் பதிப்பு

## துணை இதழ்கள்
- தேசாபிமானி வாராந்திரப் பதிப்பு
- அட்சரமுற்றம்
- ஸ்த்ரீ
- கிளிவாதில்
# நரேந்திர சிங் நேகி


**நரேந்திர சிங் நேகி** (Narendra Singh Negi) இந்தியாவின் உத்தராகண்டம் மாநிலத்தின் கார்வால் பகுதியைச் சேர்ந்த நாட்டுப்புற பாடகர். உத்தரகாண்டின் மக்களைப்பற்றியும், சமூகத்தைப் பற்றியும், கலாச்சாரத்தைப் பற்றியும், பண்பாட்டைப் பற்றியும் மற்றும் அரசியலைப் பற்றியும் புரிந்து கொள்ள புத்தகங்களைப் படிப்பதைவிட இவரது பாடல்களைக் கேட்டால் போதும் எனச் சொல்லுவர்.  

## வாழ்க்கை
இவர் 1949 ஆம் ஆண்டு ஆகஸ்டு 12 ஆம் நாள் பிறந்தார். இவருக்கு மனைவியும் ஒரு மகனும் ஒரு மகளும் உள்ளனர்.இவர் பாடல்களின் எண்ணிக்கையை விட அதன் தரத்திற்கு முக்கியத்துவம் கொடுப்பவர். *கார்வாலி கீத்மாலா* என்பது இவரது முதல் இசைத்தொகுதி ஆகும். உலகின் பெரும்பான்மையான நாடுகளில் பாடியுள்ளார். இவர் உத்தரகாண்ட் மக்களின் வாழ்வின் சுக, சோகங்களை இவரது பாட்டின் வழி பாடுவதால் இவரது பாடல்கள் அனைவராலும் விரும்பப்படுகின்றன.
# கலாகௌமுதி (மும்பை இதழ்)

கலாகௌமுதி என்பது 1990 முதல் மும்பையில் வெளியாகும் மலையாள இதழ். திருவனந்தபுரத்தில் உள்ள கலாகௌமுதி பப்ளிக்கேசன் இதை பதிப்பித்து வெளியிடுகிறது. அக்காலத்தில் மும்பையில் வசித்த மலையாளிகளுக்கு கேரளத்தைப் பற்றி அறியவும், மலையாளத்தில் புதிய சொற்களைப் படித்தறியவும் துணைபுரிந்தது.  

## சரித்ரம்

1911-ல் சி. வி. குஞ்ஞிராமன் கேரளத்தில், கேரளகௌமுதியை நிறுவினார். கே. சுகுமாரன், இதன் ஆசிரியராகப் பணியாற்றினார். இவரது மகன் எம். எஸ். மணி, 1970-களில் கலாகௌமுதி பப்ளிக்கேஷன்சு ப்ரைவட் லிமிட்டடு என்ற அச்சகத்தை கேரளத்தில் நிறுவினார். "கலாகௌமுதி ஆழ்ச்சப்பதிப்பு", "கத", "வெள்ளிநட்சத்திரம்", "ஆயுராரோக்யம்" ஆகியவற்றை வெளியிட்டார்.  

1970-80களில் லட்சக்கணக்கான மலையாளிகள், வேலை காரணமாக மும்பைக்கும் அகமதாபாத், சூரத், நாசிக், வாபி, தானே, கல்யாண், பூனே ஆகிய நகரங்களுக்கும் சென்று குடியேறினர். அரசியல், பொருளாரம், அரசு செய்திகள் உள்ளிட்டவற்றை வழங்கும் மலையாள நாளேடு அக்காலத்தில் இல்லை. இதன் காரணமாக, மகாகேரளம் என்ற மலையாள நாளேடு மும்பையில் தொடங்கப்பட்டது. இதன் பின்னர், விஜு. வி. நாயரின் கலாகௌமுதி தொடங்கப்பட்டது. டெ
# கேரளகௌமுதி



1911-ல் தொடங்கப்பட்ட மலையாள நாளேடு. இதை 1911-ல் சி.வி. குஞ்ஞுராமனும் கே. சுகுமாரனும் சேர்ந்து கேரள கௌமுதி தொடங்கினர். கேரளத்தில் திருவனந்தபுரம், கொல்லம், பத்தனம்திட்டா,​ ஆலப்புழா, கோட்டயம்,​ கொச்சி, திருச்சூர்,​ கோழிக்கோடு, கண்ணூர், பெங்களூர் ஆகிய இடங்களில் வெவ்வேறு பதிப்புகள் அச்சடிக்கப்படுகின்றன.  
இணையப் பதிப்புகள் லண்டன், நியூ யார்க், சிங்கப்பூர் ஆகிய ஊர்களில் இருந்து வெளியாகின்றன. தற்போதைய இணையப் பதிப்பு, யூனிகோடில் எழுதப்படுகிறது. கேரளகௌமுதி ப்ளாஷ் மூவீஸ் என்னும் திரைப்படம் தொடர்பான இதழ் 2012 முதல் வெளியாகிறது.  

## பிற வெளியீடுகள்
- கலாகௌமுதி ஆழ்ச்சப்பதிப்பு
- கத மாசிகா
- கேரள கௌமுதி ஆழ்சப்பதிப்பு
- வெள்ளிநட்சத்ரம்
- ஆயுராரோக்யம்
- சினேகிதா
- பயர்

## தொலைக்காட்சி
கௌமுதி டிவி. என்பது கேரள கௌமுதி நாளேட்டின் குழுமத்தினர் தொடங்கிய முழுநேர சேனல். இது 2013 மே ஐந்தாம் நாள் முதல் தன் சேவைகளைத் தொடங்கியது  

## இணைப்புகள்
- கேரள கௌமுதி
- இந்தியன் பிரஸ்.ஆர்க்
- மலையாள பதிப்பு
- இங்கிலீஷ் பதிப்பு
- கௌமுதி அமேரிக்கா
- கௌமுதி ஐரோப்பா
- கௌமுதி சிங்கப்பூர்
- ப்லாஷ் மூவீஸ்
- கௌமுதி டெலிவிஷன்
# சந்திரிகா (மலையாள இதழ்)



**சந்திரிகா** என்பது கேரளத்தின் கோழிக்கோடில் உள்ள முஸ்‌லிம் பிரிண்டிங், பப்ளிசிங் கம்பனி வெளியிடும் மலையாள நாளிதழ். இது முஸ்லிம் லீக் கட்சியின் அதிகாரப்பூர்வ நாளேடு. கேரளத்தில் கோழிக்கோடு, கண்ணூர், மலப்புறம், கொச்சி, திருவனந்தபுரம், கோட்டயம் ஆகிய நகரங்களில் வெவ்வேறு பதிப்புகள் அச்சடிக்கப்படுகின்றன. அரபு நாடுகளில், துபை, பஹ்ரைன், கத்தார் ஆகிய பகுதிகளில் மிடில் ஈஸ்டு சந்திரிகா என்ற பெயரில் வெவ்வேறு பதிப்புகள் வெளியாகின்றன. டி. பி செரூப்பயான் இந்த இதழின் ஆசிரியர்.  

## பிற வெளியீடுகள்
- மகிள சந்திரிகா
- சங்ஙாதி
- ஆரோக்ய சந்திரிகா
# புர்ஹான்பூர் மாவட்டம்



**புர்ஹான்பூர் மாவட்டம்** (Burhanpur district) மத்திய இந்தியாவில் மத்தியப்பிரதேச மாநிலத்தில் அமைந்துள்ள ஓர் மாவட்டம் ஆகும். இம்மாவட்டத்தின் தலைநகர் புர்ஹான்பூர் ஆகும். இம்மாவட்டம் 2003 ஆம் ஆண்டு ஆகஸ்டு 15 ஆம் நாளன்று உருவாக்கப்பட்டது. அதற்கு முன் இம்மாவட்டம் கண்ட்வா மாவட்டத்தின் தென்பகுதியாக இருந்தது. இம்மாவட்டத்தின் கிழக்கு மேற்காக தப்தி நதி ஓடுகிறது. இமாவட்டம் இரண்டு வட்டங்களாகப் பிரிக்கப்பட்டுள்ளது. அவை, புர்ஹான்பூர் மற்றும் காக்னார் ஆகும். இவ்வட்டங்கள் மேலும் மூன்று தாலுகாக்களாகப் பிரிக்கப்பட்டுள்ளது அவை நீபாநகர், புர்ஹான்பூர் மற்றும் காக்னார் ஆகியன ஆகும். இம்மாவட்டமானது இந்தூர் பகுதியின் கீழ் அமைந்துள்ளது.  

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 7,56,993 பேர் ஆவர். இது அமரிக்காவின் அலெஸ்கா மாகாணத்தின் மக்கட்தொகைக்கு சமமாகும். இம்மாவட்டத்தின் மக்கள் அடத்தி ஒரு சதுர கிலோமீட்டருக்கு 221 பேர் ஆகும். மக்கட்தொகை வளர்ச்சி 19.23% ஆகும். ஆண்பெண் விகிதம் 1000 ஆண்களுக்கு 900 பெண்கள் என்ற விகிதம். கல்வியறிவு 65.28 % ஆகும்.
# புர்ஹான்பூர்


**புர்ஹான்பூர்** (*Burhanpur*) நகரம் இந்தியாவின் மத்தியப் பிரதேசம் மாநிலத்தில் புர்ஹான்பூர் மாவட்டத்தில் அமைந்துள்ளது. இது புர்ஹான்பூர் மாவட்டத்தின் தலைநகர் ஆகும். இந்நகரம் தப்தி ஆற்றின் வட கரையில் அமைந்துள்ளது. போபால் நகரிலிருந்து 340 கிலோமீட்டர்கள் தென்மேற்குத் திசையிலும், மும்பை நகரிலிருந்து 540 கிலோமீட்டர்கள் வடகிழக்குத் திசையிலும் அமைந்துள்ளது. இந்நகரானது ஒரு நகராட்சியாகும். இது மத்தியப் பிரதேச மாநிலத்தின் வடமேற்குப் பகுதியில் அமைந்துள்ளது.  

## மக்கட்தொகை

2001 ஆம் ஆண்டின் மக்கட்தொகைக் கணக்கெடுப்பின் படி இந்நகரில் 1,94,227 மக்கள் வசிக்கின்றனர். ஆண்கள் 51 % பேரும், பெண்கள் 49 % பேரும் ஆகும். இந்நகரின் கல்வியறிவு 64% ஆகும். இது தேசிய சராசரியான 59.5 % விட அதிகமாகும். இதில் ஆண்களில் 69 % பேர் கல்வியறிவு பெற்றவர்களாகவும் பெண்களில் 57 % பேர் கல்வியறிவு பெற்றவர்களாகவும் இருக்கின்றனர். மொத்த மக்கட் தொகையில் 15 % பேர் 6 வயதிற்கு உட்பட்ட குழந்தைகள். இந்நகரில் 48 % மக்கள் இந்து மதத்தைச் சார்ந்தவர்கள். 48 % மக்கள் இஸ்லாம் மதத்தைச் சார்ந்தவர்கள். பிற 4% மக்கள் சமணம், சீக்கியம் மற்றும் கிறுத்துவ சமயங்களைச் சார்ந்தவர்கள்.
# ஜனயுகம்



**ஜனயுகம்** என்பது மலையாளத்தில் வெளியாகும் நாளிதழ். இந்தியக் கம்யூனிஸ்ட் கட்சியின் கேரளப் பிரிவினர் இதை வெளியிடுகின்றனர். திருவனந்தபுரம், கொச்சி, கோழிக்கோடு, கண்ணூர் ஆகிய ஊர்களில் வெவ்வேறு பதிப்புகள் அச்சிடப்படுகின்றன.  

## வரலாறு
1947-ல் கொல்லத்தில் வாராவாரம் வெளியானது. என். கோபிநாதன் நாயர் இதன் முதன்மை ஆசிரியராக இருந்தார். 1953 நவம்பர் 16 முதல் நாளிதழாக வெளியானது.
# ஜன்மபூமி (இதழ்)



**ஜன்மபூமி** என்பது மலையாளத்தில் வெளியாகும் நாளிதழ்..கோழிக்கோட்டில் ஜன்மபூமி நாளிதழ்.இது 1975 ல் தொடங்கப்பட்டது. இதன் முதன்மை ஆசிரியராக பி. வி. கே நெடுங்காடியாண்‌ இருக்கிறார். பாரதிய சனதா கட்சியின் கேரளப் பிரிவினரின் அதிகாரப்பூர்வ இதழ். திருவனந்தபுரம், கோட்டயம், கொச்சி, கோழிக்கோடு, கண்ணூர் ஆகிய ஊர்களில் வெவ்வேறு பதிப்புகள் அச்சடிக்கப்படுகின்றன.
# தேஜஸ்‌



**தேஜஸ்‌** என்னும் நாளேடு, கேரளத்தின் கோழிக்கோட்டில் இருந்து வெளியாகும் மலையாள நாளேடு. 2006 ஜனவரி 26 ஆம் நாள் முதல் கோழிக்கோடு நகரில் வெளியாகிறது. திருவனந்தபுரம், கொச்சி,கண்ணூர், கோட்டயம், சவுதி அரேபியா, கத்தார் ஆகிய இடங்களிலும் வெளியாகிறது..  

## காலக்கோடு
| எண் | ஆண்டு | தேதி | செய்தி |  |
| --- | --- | --- | --- | --- |
| 1 | 1997 | ஜனவரி | தேஜஸ் மாதப் பத்திரிகையாகத் தொடங்கப்பட்டது |  |
| - | 2 | 2000 | ஜனவரி | மாதம் மும்முறையாக மாற்றப்பட்டது |
| - | 3 | 2006 | டிசம்பர் | எடிட்டராக முகுந்தன் சி. மேனோன் பொறுப்பேற்றார் |
| - | 4 | 2006 | ஜனவரி 26 | பி. கோயா பத்ராதிபராகினார். |
| - | 5 | 2006 | மார்ச்சு 31 | திருவனந்தபுரப் பதிப்பு தொடக்கம் |
| - | 6 | 2006 | ஜூலை 31 | எறணாகுளம் பதிப்பு தொடக்கம் |
| - | 7 | 2008 | மெய் 28 | கண்ணூர் பதிப்பு தொடக்கம் |
| - | 8 | 2009 | ஆகஸ்ற்ற் 1 | கோட்டயம் பதிப்பு தொடக்கம் |
| - | 9 | 2011 | மார்ச்ச் 10 | ரியாத், தமாம், ஜித்தா பதிப்பு தொடக்கம் |
| - | 10 | 2012 | மெய் 15 | என். பி செக்குட்டி முதன்மையாசிரியர் ஆனார் |
| - | 11 | 2012 | மெய் 17 | தோகா பதிப்பு |
# அஷ்டமுடி ஏரி



**அஷ்டமுடி ஏரி** (Ashtamudi Lake) இந்தியாவின் கேரளா மாநிலத்தில் கொல்லம் மாவட்டத்தில் அமைந்துள்ளது. இது இரண்டாவது ஆழமான மற்றும் பெரிய ஏரியாகும். அஷ்டமுடி என்பதற்கு எட்டு மகுடம் என்று மலையாளம் மொழியில் பொருள். (அஷ்டம்=எட்டு , முடி= மகுடம்) . இந்த ஏரியை மேலே இருந்து பார்த்தால் பல்வேறு கிளைகளுடன் எட்டு மகுடங்களைக் கொண்டுள்ளது போல் தோற்றமளிக்கும். மேலும் இது கேரளாவின் கழிமுகங்களின் (காயல்) நுழைவாயில் என அழைக்கப்படுகிறது. இக்கழிமுகத்தின் இருபுறங்களிலும் தென்னை மற்றும் பனை மரங்கள் உள்ளன. இவற்றினூடே கிராமங்கள் அமைந்துள்ளன. கொல்லம் படகுச் சங்கம் மூலம் இயக்கப்படும் படகுகள் பொதுமக்களின் சவாரிக்காக இக்கழிமுகத்தில் இயக்கப்படுகிறது. இதைத்தவிர சொகுசுப் படகுகளும் இயக்கப்படுகின்றன. இச் சொகுசுப் படகில் பயணம் 8 மணி நேரங்கள் ஆகும். இச்சொகுசுப் படகானது காயல்கள், மற்றும் கிராமங்களின் வழியாகச் செல்லுவதால் அக்கழிமுகத்தின் சுற்றுப்புறங்களை முழுவதும் ரசிக்க முடியும்.  

## வர்த்தகம்
இந்த ஏரி இப்பகுதி மக்களின் முக்கிய வருவாய்த் தலமாக அமைந்துள்ளது. மீன்பிடித்தல் மற்றும் தென்னை நார்க் கயிறு தயாரித்தல் ஆகியவை இந்த ஏரியைச் சார்ந்து நடக்கும் தொழில்களாகும்.  

## சுற்றுலா
இந்த ஏரியில் படகுச் சவாரி முக்கிய சுற்றுலா ஆகும். மேலும் சொகுசுப் படகுகளும் முக்கிய சுற்றுலாவாக அமைகின்றன.
# சிவலோகம்

**சிவலோகம்** என்பது இந்து தொன்மவியலின் அடிப்படையில் சிவபெருமானின் வசிப்பிடமாகவும், சைவ சமயத்தில் முக்தியின் குறியீட்டுச் சொல்லாகவும் பொருள்கொள்ளப்படுகிறது. இங்கு சிவபெருமான் தனது மனைவியான பார்வதி தேவியுடனும், மகன்களான முருகன், பிள்ளையாரோடு வசிப்பதாக இந்துக்கள் நம்புகின்றனர்.  

## முக்தியைக் குறிக்க
சிவனடியார்கள் இறந்தபின்பு சிவபெருமானின் திருவடியை அடைவதாகவும், சிவலோகத்தில் கணங்களில் ஒருவராய் மாறுவதாகவும் நம்பிக்கையாகும். இதனால் இறந்தோர்களை சைவர்கள் சிவகதி அடைந்தோர், சிவலோகம் அடைந்தோர் என்று குறிப்பிடுகின்றனர்.  

வழக்கத்தில் இறந்தோர்களை சிவலோகம் என்பது சிவனின் இருப்பிடமாக மட்டுமல்லாமல், இறந்தோர்களுக்கான இடமாகவும் குறிப்பிடப்படுகிறது.  

சைவ நால்வர்களில் ஒருவரான சுந்தரர் வெள்ளையானை ஏறி சிவலோகம் அடைந்தார்.  

மன்னன் வரகுணபாண்டியனுக்கு சிவலோகம் காட்டப்பட்டதாக திருவிளையாடல் புராணம் விவரித்துள்ளது,  

## சிவலோகம் பற்றி இலக்கியங்களில்
அபிராமி அந்தாதியில் சிவபெருமானோடு துணையாக ஆடும் அபிராமியை வழிபட்டால் சிவலோகம் கிடைக்கும் என்று விளக்கப்படுள்ளது.
# தீபிகா (இதழ்)



**தீபிகா** என்பது கோட்டயத்தை தலைமையிடமாகக் கொண்டு வெளியாகும் மலையாள நாளிதழ். 1887-ல் தொடங்கிய இந்த நாளேடு, 125 ஆண்டுகள் கடந்தும் வெளியாகிறது. இப்போது கோட்டயம், கொச்சி, கண்ணூர், திருச்சூர், திருவனந்தபுரம், கோழிக்கோடு ஆகிய நகரங்களில் வெவ்வேறு பதிப்பாக வெளிவருகிறது..  

## மற்ற இதழ்கள்
- ராஷ்ட்ரதீபிகா சாயாஹ்னபத்ரம்
- குட்டிகளுடெ தீபிகா
- சில்ட்ரன்ஸ் டைஜஸ்ட்
- பிசினஸ் தீபிகா
- ராஷ்ட்ரதீபிகா சினிமா
- கர்ஷகன்
- ஸ்த்ரீதனம்
# மங்களம் பப்ளிகேஷன்ஸ்

கேரளத்தில் செய்தி இதழ்களை பிரசுரிக்கும் நிறுவனங்களில் மங்களம் பப்ளிகேசன்சும் ஒன்று. இதன் தலைமையகம் கோட்டயம். 1969-ல் எம். சி. வர்க்கீஸ்‌, கோட்டயம் காலேஜ்‌ ரோடில் இதைத் தொடங்கினார். இது மங்களம் என்ற மலையாள இதழையும், பிற நூல்களையும் வெளியிடுகிறது.  

## மம்களம் வார இதழ்

1969-ல் தொடங்கி மங்களம் வார இதழ் வெளியாகிறது. கதைகளும் கவிதைகளும் இதன் உள்ளடக்கங்கள். அக்காலத்தில் பொதுமக்கள் வேண்டிய இந்த வகை உள்ளடக்கங்கள் குறைவாய் இருந்தமையால் மங்களம் வேகமாய வளர்ந்தது  
எண்பதுகளில் இடையில் ஏறத்தாழ 18 லட்சம் பதிப்புகள் விற்றன. அப்போது இது முதலாவது இடம்பெற்றிருந்தது.  

## மங்களம் நாளேடு
1989 மார்ச்சில் மங்களம் நாளிதழ் தொடங்கப்பட்டது. ஜோய்‌ திருமூலபுரம் எடிட்டராகவும், கே. எம். ரோய்‌ ஜெனரல் எடிட்டராகவும் இருந்தனர். ஒரு லட்சத்திற்கும் மேலான பதிப்புகள் விற்றன. இப்போது இதன் விலை இரண்டரை ரூபாய். கோட்டயம், கோழிக்கோடு, கொச்சி, திருவனந்தபுரம் ஆகிய ஊர்களில் வெவ்வேறு பதிப்புகளைக் கொண்டுள்ளது. இப்போது ராஜு மாத்யு ஆண் எக்சிக்யூட்டீவ் எடிட்டராகவுள்ளார்.  
நிறுவன சீப்‌ எடிட்டர் எம்.சி.வர்கீன் மரணத்தின் பின்னர், சாபு வர்கீஸ்‌ சீப்‌ எடிட்டர் ஆனார். சாஜன் வர்கீஸ்‌ மேனேஜிங் டயரக்டராக்வும், சஜி வர்கீஸ்‌ எடிட்டராகவும் பிஜு வர்கீஸ்‌ மேனேஜிங் எடிட்டராகவும் உள்ளனர்.  

## பாலமங்களம்
குழந்தைகளுக்காக பாலமங்களம் என்னும் வார இதழ் வெளியாகிரது. இதில் படக்கதைகள், உபதேசகதைகள், புதிர்கள் ஆகியன இதன் உள்ளடக்கம். பாலமங்களத்தில் டிங்கன் என்ற கதாபாத்திரம் உள்ள படக்கதை குழந்தைகளுக்கு மிக விருப்பமானது. இப்போது மாதம் மும்முறை வெளியாகிறது  

## கன்யகா
மகளிருக்காக மாதம் மும்முறை வெளியாகும் இதழ். மாத இதழாகத் தொடங்கப்பட்டு பின்னர், மாதம் மும்முறையாக வெளியிடப்பட்டது. பெண்களின் வாழ்க்கையைப் பாதிக்கும் செய்திகள், உடல்நலம் தொடர்பான செய்திகளையும் வெளியிடுகிறது.  

## சினிமாமங்களம்
திரைப்படங்கள் தொடர்பான செய்திகளை வெளியிடும் இதழ்.  

## ஜ்யோதிஷபூஷணம்
சோதிடம் தொடர்பானவற்றை வெளியிடுகிறது.  

## நிறுவனங்கள்
- மங்களம் எட்யூக்கேஷன் சொசைட்டியின் கீழ் கல்வி நிறுவனங்களை நடத்துகிறது. மங்களம் எஞ்சிநீயரிங் காலேஜ்‌, எம்.எட்‌-பி.எட்‌. காலேஜூகள், ஹயர் செக்கண்டரி ஸ்கூள் ஆகியனவும் உண்டு.
- கோட்டயம், காந்தி நகர்(கோட்டயம்), பாலக்காடு ஆகிய இடங்களில் உடல்நலத்திற்கான மையங்கள் உள்ளன.
# சவுரியா ஏவுகணை


## விவரணம்
சவுரியா ஏவுகணை, நீருக்கடியில் ஏவப்படும் சாகரிகா ஏவுகணையின் நிலப்பதிப்பு என்று நம்பப்படுகிறது. ஆனால் பாதுகாப்பு ஆராய்ச்சி மற்றும் வளர்ச்சி அமைப்பின் அதிகாரிகள் இதை மறுத்துள்ளனர். கையாள்வதையும் ஏவுவதையும் எளிதாக்க சவுரியா ஏவுகணை ஏவுவாகனத்தில் வைக்கப்படுகிறது. ஏவுவாகனத்தில் பொருத்தப்பட்டிருக்கும் வாயு உற்பத்திக்கலன் ஏவுகணையை ஏவ பயன்படுத்தப்படுகிறது.  

சவுரியா ஏவுகணைகளை எதிரிகளின் கண்காணிப்பிலும் செயற்கைக்கோள்களிடமும் சிக்காமல் நிலத்தடி அறைகளில் மறைத்து வைக்க முடியும். குறுகிய இயங்கு தூரம் கொண்ட ஏவுகணையானதால், அவ்வறைகள் நாட்டின் எல்லைக்கருகில் அமைக்கப்பட வேண்டும் அல்லது ஏவுகணையின் இயங்கு தூரம் அதிகரிக்கப்பட வேண்டும் என்று பாதுகாப்பு ஆராய்ச்சி மற்றும் வளர்ச்சி அமைப்பின் விஞ்ஞானிகள் தெரிவிக்கின்றனர். சவுரியா ஏவுகணைகள் குறைந்த உயரத்திலும் மக் 7.5 வேகத்தில் செல்லக்கூடியன. சவுரியா ஏவுகணை, நவம்பர் 12, 2008 அன்று 700° செல்சியஸ் பரப்பு வெப்பத்திலும் மக் 5 வேகத்தில் 300 கிலோ மீட்டரைத் தாண்டியது. ஒரே ஏவுவாகனத்தில் எடுத்துச் செல்லக்கூடியது என்பதால் செயற்கைக்கோள்களின் கண்காணிப்பில் சிக்காமல் எளிதில் பயன்படுத்த முடியும். ஏவுவாகனத்தில் உள்ள வாயு உற்பத்திக்கலன் அதிக அழுத்தம் கொண்ட வாயுக்களை உற்பத்தி செய்கிறது. இந்த வாயுக்கள் விரிவடைவதன் மூலம் ஏவுகணை ஒன்றரை நொடிகளுக்குள் ஏவப்படுகிறது.  

## சோதனைகள்
சவுரியா ஏவுகணை முதல் முறையாக நவம்பர் 12, 2008 அன்று ஓடிசாவின் சந்திபூரிலுள்ள ஒருங்கிணைந்த சோதனை தளத்தில் இருந்து சோதிக்கப்பட்டது. மூன்றாவது முறையாக அதன் இறுதி வடிவத்தில் செப்டம்பர் 24, 2011 அன்று சந்திபூரிலுள்ள ஒருங்கிணைந்த சோதனை தளத்தில் இருந்து சோதனைக்காக ஏவப்பட்டது. ஒலியைவிட 7.5 மடங்கு வேகத்தில் தனது முழு இயங்கு தூரமான 700 கிலோ மீட்டரை 500 வினாடிகளில் கடந்தது. இந்த சோதனைக்குப் பிறகு இந்திய கடற்படைக்காக இந்த ஏவுகணையின் உற்பத்தி ஆரம்பிக்கப்பட்டது.  

## உற்பத்தி
இந்த ஏவுகணையின் உற்பத்தி தொடங்கப்பட்டுள்ளது. முதலில் உற்பத்தியான ஏவுகணைகளிலிருந்து ஒரு ஏவுகணையைத் தேர்ந்தெடுத்து சோதனையும் நடத்தப்பட்டுள்ளது.
# புரதக்கூறு

-கிளைசின்-செரைன்-அலனைன்) <span>**பச்சை**</span> அமினோ முனையையும் (<span>**வாலின்**</span>), <span>**நீலம்**</span> கார்பாக்சில் முனையையும் (<span>**அலனைன்**</span>) குறிக்கின்றன.]]  

**புரதக்கூறுகள்** (Peptides) என்பவை அமினோ அமில ஒருமங்களின் குறுந்தொடர்களாகும். இவை புரதக்கூற்று (அமைன்) பிணைப்புகளைக் (ஒரு அமினோ அமிலத்தின் கார்பாக்சில் தொகுதியானது, இன்னொரு அமினோ அமிலத்தின் அமினோ தொகுதியுடன் இணைந்த சகப்பிணைப்பு) கொண்டவையாகும். புரதங்களிலிருந்து, புரதக்கூறுகள் அளவின் அடிப்படையில் வேறுபடுத்தப்படுகின்றன. ஒற்றைப் புரதக்கூற்று பிணைப்பைக் கொண்ட இரு அமினோ அமிலங்களாலான இருபுரதக்கூறுகளே மீச்சிறு புரதக்கூறுகளாகும். இவற்றையடுத்து முப்புரதக்கூறுகள், நாற்புரதக்கூறுகள், பல்புரதக்கூறுகள் என உள்ளன. பல்புரதக்கூறானது, ஒரு நீளமான, கிளைத் தொடரிகளற்ற, புரதக்கூற்று தொடரியாகும்.
# வெயிலாச்சி அம்மன்

**வெயிலாச்சி அம்மன்** நாட்டார் பெண் தெய்வங்களில் ஒருவராவார். இவர் ஆதி திராவிட மக்களின் குல தெய்வமாக வழிபடப்படுகிறார். வெயில் மற்றும் வெப்ப நோய்களின் தொடர் தாக்குதலால் வெயிலை அம்மனாக கருதி இவ்வம்மனின் வழிபாடு தொடங்கியிருக்கிறது.  

தமிழ்நாட்டில் நொச்சிகுளம் எனும் ஊரில் இந்த அம்மனுக்கு கோயில் அமைந்துள்ளது.  

தீசட்டி எடுத்துதல், பொங்கல் வைத்து வழிபடுவது, கார்த்திகை மாதம் கடைசி செவ்வாய்க் கிழமையன்று கொடை விழா நடத்தப்படுகிறது.  

## கருவி நூல்
தமிழ் மண்ணின் சாமிகள் - மணா  

## ஆதாரங்களும் மேற்கோள்களும்
# மலையாளம் நியூஸ்

**மலையாளம் நியூஸ்** என்பது மலையாளத்தில் வெளியாகும் நாளிதழ். 1999 ஏப்ரல் 16 ஆம் நாள் தொடங்கப்பட்டது..  

சவுதி அரேபியாவில் ஜெட்டா, தமாம், ரியாத் ஆகிய இடங்களில் இது வெளியாகிறது.  
பாரூக் லூக்மாநாண் இதன் முதன்மை எடிட்டர்..  

## கேரளம்
கேரளத்தில் எல்லா மாவட்டங்களிலும் அச்சடிக்கப்டுகிறது. திருவனந்தபுரம் இதன் தலைமையகம். எறணாகுளத்தில் பிரஸ் கிளப் ரோடிலும், கோழிக்கோடு யூ. கே. சங்குண்ணி ரோடிலும் கிளைகளைக் கொண்டுள்ளது.
# விக்கிப்பீடியா:முதற்பக்கக் கட்டுரைகள்/அக்டோபர் 6, 2013


**தவத்திரு சங்கரதாஸ் சுவாமிகள்** (1867-1922) தமிழ் நாடக உலகின் தனிப்பெரும் தகைமையர்களாக விளங்கிய சிலருள் குறிப்பிடத்தக்கவர். கூத்து மரபிலிருந்து உருவாகி வளர்ந்த தமிழ் நாடக அரங்கம், பெட்டி அரங்க மரபிற்கேற்ப உருபெற்றது இவரது காலத்தில்தான். "தமிழ் நாடகத் தலைமையாசிரியர்" என அழைக்கப்படும் இவர் சுமார் 40 நாடகங்களை எழுதியுள்ளார். அவற்றில் இப்போது 18 நாடகங்களுக்கான பனுவல்களே கிடைத்துள்ளன. புதுச்சேரியில் அமைந்துள்ள இவரது சமாதி புதுவை அரசால் பாதுகாக்கப்படுகிறது. தூத்துக்குடிக்கு அருகிலுள்ள காட்டுநாய்க்கன்பட்டி என்னும் சிற்றூரில் பிறந்தவர் சுவாமிகள். பழனியில் வாழ்ந்த தண்டபாணி சுவாமிகளிடம் சங்க இலக்கியங்கள், நீதிநூல்கள், புராணங்கள், இதிகாசங்கள் ஆகியன போன்றவற்றைக் கற்றார். இதனால் வெண்பா, கலித்துறை, இசைப்பாடல்களான வண்ணம். சந்தம் ஆகியவற்றைப் பாடும் திறனைப் பெற்றார். தனது 24வது அகவையில் நாடகத்துறையில் ஈடுபட்டார். சாமி நாயுடு குழுவில் பணியாற்றும்பொழுது வாழ்க்கையில் வெறுப்புற்ற சங்கரதாசர் தன் வழிபடு கடவுளாகிய முருகனின் அருள்வேண்டி அருட்செலவு மேற்கொண்டார். அரையில் மட்டும் உடையுடுத்தி அருட்செலவில் ஈடுபட்ட சங்கரதாசரை பலரும் சுவாமிகள் என அழைக்கத் தொடங்கினர். இதனால் அவர் தவத்திரு சங்கரதாஸ் சுவாமிகள் ஆனார். **மேலும்...**  
---

**நொதியம்** என்னும் புரதப் பொருள் உயிரினங்களின் உடலில் நிகழும் வேதியியல் வினைகளை விரைவாக செய்யத்தூண்டும் ஒரு வினையூக்கி ஆகும். ஏறத்தாழ உடலில் உள்ள எல்லாக் கலங்களின் இயக்கத்திற்கு தேவையான எல்லாவற்றுக்கும் நொதியங்கள் தேவைப்படுகின்றன. இவ்வினையூக்கியாகிய நொதி இல்லாவிடில், சில வேதியியல் வினைகள் ஆயிரக்கணக்கான மடங்கு அல்லது மில்லியன் கணக்கான மடங்கு மிக மெதுவாகவே நடக்கும். இப்படி மெதுவாக நடக்க நேரிட்டால் எந்த உயிரினமும் உயிர் வாழ இயலாது. எனவே நொதிகள் உயிர்வாழ்வுக்கு இன்றியமையாத ஒன்றாகும். மாந்த உடலில் 75,000 நொதிகள் இருப்பதாக மதிப்பிட்டிருக்கின்றார்கள். நொதி, பிற சேர்மங்களுடன் சேர்ந்து நுட்பச் செறிவு மிகுந்த வேதியியல் பொருள் அமைப்புகளை உருவாக்கி அதன் வழி வேதி வினைகள் நிகழ வழி வகுக்கின்றது. ஆனால் நொதி தன் இயல்பு மாறாமல் இருந்து இறுதியில் விடுபடுகின்றது. ஒரு நொதி ஒரு மணித்துளியில் தன் வினையை மில்லியன் கணக்கான தடவை செய்ய வல்லது. மாந்த உடலில் ஆயிரத்திற்கும் மேலான வெவ்வேறு வகை நொதிகள் உருவாகி செயல்படுகின்றன. மிக விரைவாக வினை ஆற்றுவது மட்டுமின்றி, குறிப்பிட்ட வினைகளை மட்டுமே மிக மிகத் துல்லியமாய், தக்க சூழலில் மட்டுமே, பூட்டும் அதற்கான திறவுகோலும் போல் மிகுதேர்ச்சியுடன் இயக்குகின்றது. செடிகொடிகளில் ஒளிச்சேர்க்கை நிகழ்வது முதல் மாந்தர்களின் உடலில் உணவு செரிப்பது, மூளை இயங்குவது, இதயம் துடிப்பது, மூச்சு விடுவது ஆகிய அனைத்துமே நொதிகளின் இன்றியமையாத துணையால் நிகழ்வன. **மேலும்...**  
---
# ஐதராபாத்து பிரியாணி



**ஐதராபாத்து பிரியாணி ** (Hyderabadi biriyani) என்பது ஒரு பிரியாணி உணவு வகை ஆகும். இது பாசுமதி அரிசி மற்றும் செம்மறி ஆட்டுக் கறி ஆகியவை கொண்டு சமைக்கப்படுகிறது. தற்போதைய ஆந்திரப் பிரதேசின் ஐதராபாத்து நகரம் ஐதராபாத் நிசாம்களின் ஆளுகைக்கு உட்பட்டிருந்த போது அவர்களது அரண்மனை சமையல் நிபுணர்களால் தயாரிக்கப்பட்டது..  

## சேர்மானப் பொருட்கள்
பாசுமதி அரிசி, தயிர், வெங்காயம், எலுமிச்சை, கொத்தமல்லி, வாசனைப் பொருட்கள் மற்றும் இறைச்சியாக செம்மறியாடு அல்லது வெள்ளாடு அல்லது கோழி ஆகியவை.  

## கச்சி பிரியாணி
இதில் இறைச்சியானது சேர்மானப் பொருட்களுடன் சேர்த்து கலக்கி இரவு முழுவதும் வைத்திருக்கப்படும். பின்னர் சமையலுக்கு முன்னர் தயிரோடு கலக்கி சேர்த்து வைத்து அதன் பின்னர் நீராவியில் சமைக்கப்படும்.  

## பாக்கி பிரியாணி
இதில் இறைச்சியானது சேர்மானப் பொருட்களுடன் சேர்ந்து இருக்கும் நேரம் குறைவானதாகும். மேலும் இறைச்சியானது பாசுமதி அரிசியை சமைக்கும் முன்னரே சமைக்கப்படும்.  
இறைச்சிக்குப் பதிலாக காய்கறிகளைக் கொண்டும் இவ்வகை பிரியாணியைச் செய்யலாம்.  
பொதுவாக இவ்வகை பிரியாணியோடு சேர்ந்து உண்ண தயிரில் வெங்காயம் சேர்த்த உணவைச் சேர்த்துக் கொள்வர்.
# தூக்குத்துரை

**தூக்குத்துரை** என்பவர் நாட்டார் தெய்வமாவார். இவர் திருநெல்வேலி மாவட்டத்தில் உள்ள சிங்கம்பட்டி எனும் ஊரில் ஜமீனாக வாழ்ந்த பெரியசாமித்தேவர்.24-வது அரசராக வாழ்ந்த பெரிய தேவர்க்கு சிங்கம்பட்டியில் உள்ள சுப்பிரமணி சாமி கோயிலில் சந்நிதி அமைத்து மக்கள் வழிபடுகின்றனர்.  

தன்னுடைய நண்பர் ராமசாமித் தேவரை காப்பாற்ற ஜெயிலர் ஒருவரை கொலை செய்து, அந்தக் குற்றத்திற்காக ஆங்கிலேயர் விதித்த தூக்கு தண்டனையை ஏற்றமையால் தூக்குத்துரை என்று மக்கள் அழைக்கின்றனர்.  

## கருவி நூல்
தமிழ் மண்ணின் சாமிகள் - மனா  

## இவற்றையும் காண்க
# முப்பலி

**முப்பலி** என்பது நாட்டார் தெய்வச் சடங்குகளில் ஒன்றாகும். இச்சடங்கில் பன்றி, ஆட்டுக்கிடாய், கோழி என மூன்று உயிர்களையும் பலியிடுதல் வழக்கமாக உள்ளது. நாட்டர் காவல் தெய்வங்களான கருப்பசாமி, முனி, சுடலை போன்ற தெய்வங்களின் வழிபாட்டில் இச்சடங்கு நடைமுறையில் உள்ளது.  

பெண் தெய்வங்களான காளி, செல்லியம்மன் போன்ற உக்கிரமான தெய்வங்களுக்கும் இப்பலியிடும் முறை வழக்கில் உள்ளது.  

## சைவ முப்பலி
உயிர்கள் பலியிடப்படுவதை ஏற்காத மக்கள் தேங்காய், வெண்பூசணி, எழுமிச்சம்பழம் ஆகியவற்றில் சிவப்பு எனும் குங்குமம் தடவி உடைத்தும், அறுத்தும் போடுகின்றனர். இதை முப்பலியாக நம்புகின்றனர்.  

## இவற்றையும் காண்க
- வேட்டை சடங்கு

## ஆதாரங்களும் மேற்கோள்களும்
# வேட்டை சடங்கு


**வேட்டை சடங்கு** என்பது நாட்டார் தெய்வ வழிபாடுகளில் நடத்தப்படுபவைகளில் ஒன்றாகும். இச்சடங்குகள் நாட்டார் காவல் தெய்வங்களான முனி, கருப்பசாமி, சுடலை போன்ற தெய்வங்களின் வழிபாடுகளில் பொழுது நடத்தப்படுகிறது.  

கொம்பு வளைந்த குல்லாவை தலையிலும், இடுப்பில் சலங்கை அணிந்தும், தீப்பந்தத்தினை ஒரு கையிலும், மற்றொரு கையில் அரிவால் ஏந்தியும், வேட்டை செருப்பினை காலில் அணிந்தும் வேட்டை நிகழ்வில் சுவாமியாக இருப்பவர் வேட்டைக்கு செல்கிறார்.
# சத்யா (விருந்து)


**சத்யா** (Sadya) என்பது கேரளாவின் பாரம்பரிய விருந்து முறை ஆகும். சைவ உணவு இவ்விருந்தில் பரிமாறப்படும். வேகவைத்த அரிசிச் சோறுடன் காய்கறிகளால் செய்த குழம்பு மற்றும் கறிகள் இவ்விருந்தில் முக்கிய ஒன்றாகும். இவ்விருந்துடன் கடைசியில் பாயாசம் கொடுக்கப்படும். பொதுவாக இவ்வகையான விருந்தானது திருவிழாக்கள் மற்றும் பண்டிகைகளின் போது செய்யப்படும் ஒன்றாகும். இவ்விருந்து வாழை இலையில் பரிமாறப்படும். தென்கேரளத்தில் பாயாசம் உண்டபின் சோற்றுடன் மோரும் வழங்கப்படும்.  

## உணவு வகைகள்
இவ்விருந்தில் பொதுவாக இடம் பெறும் உணவுகள் ,  
- சோறு
- சாம்பார்
- பருப்பு
- அவியல்
- காலன்
- பச்சடி
- கிச்சடி
- பொடுதோல்
- துவரன்
- புளிசேரி
- ஓலன்
- புளிஞ்சி
- அப்பளம்
- மோர்
- காய் உப்பேரி
- சர்க்கரை உப்பேரி
- அசர் ஊறுகாய்
- வாழைப்பழம்
- பாயாசம்
# அப்துல்லாஹ் ஆதம் ஜவேரி

**அப்துல்லா ஆதம் ஜவேரி**  
இன்றைக்கு சுதந்திரம் என்ற பெயர் கேட்டாலே அனைவருக்கும் நினைவில் வரும் காந்தியைத்தான் அந்த மகாத்மா காந்தியை தேசப்பிதாவாக மாற்றியவர்களில் ஒருவர் தான் இந்த **அப்துல்லாஹ் ஆதம் ஜவேரி**  

## பிறப்பு
அப்துல்லாஹ் ஆதம் ஜவேரி இன்றைய குஜராத் மாநிலம் போர்பந்தரில் பிறந்தவர், இவருடைய சகோதரர் அப்துல் கரீம் ஆதம் ஜவேரியுடன் இணைந்து தென்னாப்பிரிக்காவின் டர்பன் நகரில் 1865 ஆம் ஆண்டு **தாதா அப்துல்லாஹ் கம்பெனி** என்ற பெயரில் 50 சரக்கு கப்பல்களையும் 4 பயணிகள் கப்பல்களையும் கொண்ட மிகப் பெரிய நிறுவனத்தை நடத்தியவர். பல நாடுகளுக்குச் சென்று பெயர் சொல்லும் அளவுக்கு கடல் வாணிபத்தில் சிறந்து விளங்கியவர்.  

## காந்தியின் தென்னாப்பிரிக்க வருகை

ஜவேரி சகோதர்களின் நிறுவனமான தாதா அப்துல்லா கம்பெனியின் அலுவலக வேலைகளை முறையாகச் செய்ய சட்டம் தெரிந்த ஒரு நபரை பணிக்கு அமர்த்த வேண்டும் என்று எண்ணிக் கொண்டிருந்தனர். அச்சமயத்தில் அப்துல் கரீம் ஆதம் ஜவேரி அவர்கள் 1893 ஆம் ஆண்டு போர்பந்தரில் உள்ள தனது தாயைக்காண வந்த போது வீட்டிற்கு அருகாமையில் இருந்த சட்டம் படித்து முடித்த இளைஞர் காந்தியைசந்தித்தபின் அலுவலகப் பணிக்காக தனது சகோதரர்களுடன் கலந்து ஆலோசித்து 105 பவுண் சம்பளத்திற்கு வேலைக்கு அமர்த்தினார்கள்.  

அதே 1893 ஆம் ஆண்டில் அப்துல் கரீம் ஜவேரியுடன் காந்தி கப்பலில் புறப்பட்டு டர்பன் துறைமுகத்துக்குப் போய்ச் சேர்ந்தார். காந்தியின் அரசியல் வாழ்க்கைக்கும் இந்திய சுதந்திரப் போராட்டத்திற்கும் சுழி போடுகிறோம் என்பது ஜவேரிசகோதரர்களுக்கு அப்போது தெரியாது.  

தாதா அப்துல்லா கம்பெனியின் வழக்கு தொடர்பாக டர்பன் நகரிலிருந்து பிரிட்டோரியா நகருக்கு காந்தி ரயிலில் சென்ற போதுதான், மாரிட்ஸ்பார்க் ரயில் நிலையத்தில் முதல் வகுப்புப் பெட்டியிலிருந்து வெள்ளையர் ஒருவரால் கீழே தள்ளப்பட்டார் பின்னாளில், இந்தியாவின் விடுதலைக்கே காரணமாக அமைந்தது இச்சம்பவம்.
# ஜனார்த்தனசுவாமி கோயில்



**ஜனார்த்தனசுவாமி கோயில்** (Janardana Swami Temple) இந்தியாவின் கேரளா மாநிலத்தில் வர்க்கலா எனும் ஊரில் உள்ளது.  

இது 2000 வருடங்கள் பழமையான கோயில் ஆகும். இதை வர்க்கலா கோயில் என்றும் அழைப்பர். இங்கு ஜனார்த்தன சுவாமியாக விஷ்ணு இருக்கிறார். இது கேரளாவின் பிரசித்தி பெற்ற கோயில்களுள் ஒன்று. இது மாநிலத் தலைநகரான திருவனந்தபுரத்திலிருந்து 25 கிலோமீட்டர்கள் தொலைவில் வடக்கே அமைந்துள்ளது. வர்க்கலா-சிவரி தொடர்வண்டி நிலையத்திலிருந்து 2 கிலோமீட்டர்கள் தொலைவில் அமைந்துள்ளது. இக்கோவிலானது அரபிக்கடல் ஓரத்தில் அமைந்துள்ளது.இது தெற்கு காசி என்றும் அழைக்கப்படும் (தட்சிண காசி அல்லது தெற்கின் பனாரஸ்).  

## கோயில் அமைப்பு
இக்கோவிலில் உள்ள ஜனார்தனசுவாமி சிலை கிழக்கு திசை நோக்கி இருக்கிறது.இச்சிலையின் வலது கை வாயை நோக்கிச் செல்லும் படி அமைக்கப்பட்டிருக்கிறது. வலக்கையானது வாயைச் சென்று அடையும் போது கலியுகம் முடிவுக்கு வரும் என்பது ஐதீகம்  

## அமைவிடம்
இக்கோயிலின் அமைவிடம் .
# இந்து சமயத்தில் நரபலி

**நரபலி** என்பது இறைவனுக்கு மனிதர்களை பலி கொடுக்கும் சடங்காகும். இம்முறை தொன்மையான மதங்களில் இருந்து வந்துள்ளது. போர்களில் வெல்லவும், கள்ளத்தில் வெற்றிபெறவும் என பல்வேறு காரணங்களுக்காக பலியிடுதல் நடந்து வந்துள்ளது.  

## சொல்லிலக்கணம்
நரபலி என்பதில் நர - நரன் - மனிதன் எனும் பொருளும், பலி - தியாகம் எனும் பொருளைத் தரும்.  

## வகைகள்
நரபலி என்பது இறைவனுக்கு மனிதர்களை பலி கொடுக்கும் சடங்காகும். போர்களில் வெல்லவும், கள்ளத்தில் வெற்றிபெறவும், புதையல் எடுக்கவும், பண பிரச்னை தீர்க்கவும், உடல்நலத்தைச் சரி செய்யவும் என பல்வேறு காரணங்களுக்காக பலியிடுதல் நடந்து வந்துள்ளது. இதனை அறிஞர்கள் மூன்று விதமாக பிரிக்கின்றனர்.  

1. இறைவனுக்காக மனிதர்களை பலி தருதல்
1. சமூக நன்மைக்காக இறைவனுக்கு மனிதர்களை பலி தருதல்
1. தனி நபர்/ குடும்ப நன்மைக்காக இறைவனுக்கு மனிதர்களை பலி தருதல்

### இறைவனுக்காக நரபலி தருதல்
இறைவனுக்காக தேர் அமைத்து திருவிழாவாக கொண்டாடும் போது, தேரோட்டம் சில இடங்களில் தடை படுகிறது. இவ்வாறான நேரங்களில் இறைவனே பலி கேட்பதாக கூறி நரபலி தந்து தேரோட்டத்தினை நடத்தியுள்ளனர்.  

இறைவன் நரபலி கேட்பதாக குறிசொல்பவரின் சொல்லைக்கேட்டு இறைவனின் கோபத்தினை தணிப்பதற்கு நரபலி தந்துள்ளனர்.  

### சமூக நன்மைக்காக நரபலி தருதல்
அரசரின் உடல்நலம், போரில் வெற்றி பெற, புதிய கட்டுமானங்கள் தடையின்றி நடைபெற ஆகிய காரணங்களுக்காக நரபலிகள் தரப்பட்டுள்ளன. பெரிய அளவினான அரண்மனைகள், ஏரி போன்றவைகள் அமைக்கப்படும் போது விபத்துகள் நிகழ்ந்து மனிதர்கள் இறக்காமல் இருக்க தொடக்கத்திலேயே நரபலிகள் தரப்படுகின்றன.  

### தனி நபர் அல்லது குடும்ப நன்மைக்காக நரபலி தருதல்
புதையல் எடுக்கும் முன்பு அதனை காவல் காக்கும் சக்திகளிடமிருந்து தங்களை காத்துக் கொள்ள நரபலி தரும் வழக்கம் இருந்துள்ளது. தனிநபர்கள் மாந்திரிக சக்திகள் பெறவும், வசிய சக்தி பெறவும், செல்வேந்தர் ஆகவும் என தனிப்பட்ட காரணங்களுக்காக நரபலிகள் தரப்பட்டுள்ளன.  

## வேதத்தில் நரபலி

### சுனசேபன்
ரிக் வேதத்தின் ஐதேரேய பிரம்மாணத்தில் (7.13-18), அரிச்சந்திரன் நடத்திய வேள்வியில் நர பலியாக கொடுக்கப்பட இருந்த சுனசேபனை ரிக் வேத தேவதைகள் காப்பாற்றியதாகயும், பின்னர் விசுவாமித்திரர் சுனசேபனை தேவராதன் என்ற பெயரில் தனது மூத்த மகனாக வளர்த்ததாகவும் கூறப்பட்டுள்ளது. சுனசேபன் நர பலி நிகழ்வு சில வேறுபாடுகளுடன் வால்மீகி எழுதிய இராமாயண காவியத்தின் பாலகாண்டத்தில் (1. 61), விளக்கப்பட்டுள்ளது.  

இந்து சமயத்தில் நரபலி கொடுப்பது ஒரு வழிபாட்டு சடங்காக இருந்து வந்துள்ளது. சாக்த மத பிரிவிலும் நாட்டாறியல் வழிபாட்டிலும் இந்த பலி கொடுத்தல் போற்றப்பட்டுள்ளது.  

### விக்ரமாதித்தன்
தன்னுடைய வேண்டுதலுக்காக பிற மனிர்தர்களையோ அல்லது தன்னையோ பலியாக கொடுப்பது பற்றி இந்து சமய நூல்களில் குறிப்பிடப் பட்டுள்ளன. விக்ரமாதித்தன் தொன்ம கதையில் மன்னர்களை பலிகொடுக்கும் சாமியாரின் சூழ்ச்சி பிரதானமானது. காளியிடம் வரம் பெற விக்ரமாதித்தன் சுய பலி கொடுப்பது பற்றி கிளைக் கதையில் கூறப்பட்டுள்ளது.  

### கன்னி பலி
பெண்களில் கன்னிப் பெண்களை பலியிடும் சடங்குகளும் தொன்ம காலத்தில் இருந்துள்ளன.  

### சூல் பெண் பலி
பெண்களில் கருவுற்ற பெண்ணை (சூல் பெண்) பலி கொடுக்கும் வழக்கம் இருந்துள்ளது. இப்பலியிடும் முறையில் கருவுற்ற பெண்ணின் வயிற்றை கிழித்து உள்ளிருக்கும் பிண்டத்தினை எடுத்து பலியிடுதலும், பின் வெற்று வயிற்றில் திரியிட்டு விளக்கேற்றுவதும் இருந்துள்ளது.  

## ஆதாரங்களும் மேற்கோள்களும்
# விக்கிப்பீடியா:விக்கித்திட்டம் சைவம்/வார்ப்புருக்கள்

இப்பக்கம் விக்கித் திட்டம் சைவத்தின் ஒரு பகுதியான வார்ப்புருக்கள் பற்றிய தகவல்கள் அடங்கியப்பக்கமாகும்.  

## பயனர் வார்ப்புரு
திட்டத்தில் தங்களை இணைத்துக் கொண்ட பயனர்கள் தங்களுடைய பயனர் பக்கத்தில் என வார்ப்புருவிற்கான குறியினை இடலாம். அது கீழ்கண்டவாறு தோற்றமளிக்கும்.  

விக்கித் திட்டம் சைவம் தொடர்பான கட்டுரைகளின் பேச்சுப் பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  

சைவம் தொடர்பான குறுங்கட்டுரைகளில் என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  

சைவ சமயம் தொடர்பான கட்டுரைகளை தொடங்கும்/ மேம்படுத்தும் பயனர்களை இனங்கண்டு என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  

சைவ சமயம் தொடர்பாக விக்கிப்பீடியாவில் சிறப்பாகப் பங்காற்றும் பயனர்களுக்கு இடக்கூடிய பதக்கம்.
# மாத்யமம்


**மாத்யமம்** என்பது மலையாளத்தில் வெளியாகும் நாளேடு.. ஜமாஅத் இஸ்‌லாமி கேரளம் என்பதன் கீழ் இயங்கும், ஐடியல் பப்ளிக்கேஷன் டிரஸ்ட் இதை பதிப்பிக்கிறது.  

கோழிக்கோடு, திருவனந்தபுரம், கோட்டயம், கொச்சி, மலப்புறம், கண்ணூர், திருச்சூர், பெங்களூரு, மங்களூர் , மும்பை ஆகிய ஊர்களில் வெவ்வேறு பதிப்புகளும், அரேபியாவில் ஒன்பது பதிப்புகளும் உட்பட 19 பதிப்புகளைக் கொண்டுள்ளது.  

### பிற பதிப்புகள்
- மாத்யமம் வார்ஷிகப்பதிப்பு (ஆகஸ்ட்)
- புதுவல்சரப்பதிப்பு (ஜனவரி)
- வித்யா -எட்யுக்கேஷன் ஆன்டு கரியர் கைடன்ஸ் (ஜூன்)
- க்ருஹம் -பார்ப்பிடப்பதிப்பு (அக்டோபர்)
- மாத்யமம் -ஆரோக்யம்
- மாத்யமம் காலண்டர் & டயரி

## காலக்கோடு
- 1985 செப்தம்பரில் ஐடியல் பப்லிக்கேஷன் டிரஸ்ட் நிறுவப்பட்டது
- 1987 ஜூண் 1-ன் மாத்யமம் நாளேடு தொடங்கப்பட்டது
- 1993 இரண்டாம் பதிப்பு கொச்சியில்
- 1996 ஏப்ரில் 28 ன் மூன்றாவது எடிஷன் திருவனந்தபுரம்
- 1998 பெப்ருவரி 19 மாத்யமம் ஆழ்சப்பதிப்பு தொடக்கம் (ஆசிரியர்: கே. பி. ராமநுண்ணி)
- 1999 ஏப்ரில் 16 முதன்மை கல்ப் எடிஷன் பக்ரைனில்
- 2002 மார்ச்ச் 30 மலப்புறம் பதிப்பு
- 2002 ஜூலை 13 துபாய் பதிப்பு
- 2002 நவம்பர் 2 பாக்லூர் பதிப்பு
- 2002 டிஸம்பர் 3 கண்ணூர் பதிப்பு
- 2003 மாத்யமம் ஆண்லைன் பதிப்பு தொடக்கம்
- 2003 மார்ச்சு 16 கத்தார் பதிப்பு
- 2003 ஏப்ரில் 25 மங்கலாபுரம் பதிப்பு
- 2005 மே 21 கோட்டயம் பதிப்பு
- 2006 ஜநுவரி 16 ஜெட்டா (சவுதி அறேப்ய) பதிப்பு
- 2006 பெப்ருவரி 1 குவைத் பதிப்பு
- 2007 டிஸம்பர் 10 றியாத் (சவுதி அறேப்ய) பதிப்பு
- 2008 மெய் 24 தம்மாம் (சவுதி அறேப்ய) பதிப்பு
- 2009 ஆகஸ்டு 18 திருச்சூர் பதிப்பு
- 2011 ஜனவரி 1 அபஹ (சவுதி அறேபியா) பதிப்பு
- 2011 ஏப்ரில் 21 மும்பை பதிப்பு
- 2013 சில்வர் ஜூபிலி, மீடியாஒண் டிவி சானல் ஆரம்பிக்கப்பட்டது

இது இணையப் பதிப்பிலும் கிடைக்கிறது.  

## பிற ஊடகங்கள்
- மாத்யமம் ஆழ்சப்பதிப்பு
- மீடியாஒன் டிவி

## இணைப்புகள்
- ஆன்லைன் எடிஷன்
- மாத்யமம் டி.வி சானல்
- மாத்யமம் ஹெல்த் கெயர்-சான்த்வனம்
- மாத்யமம் குறித்து றெடீப் தளத்தில்
- முஸ்லிம்களும் மாத்யமங்ஙளும்- முரளி - 2007 நவம்பர் 16
- 2012 இணையப் பதிப்பு (அஅங்கிலத்தில்)